Komisijos reglamentas (EB) Nr. 2099/2000
2000 m. spalio 3 d.
iš dalies keičiantis Reglamentą (EB) Nr. 2771/1999, nustatantį išsamias Tarybos reglamento (EB) Nr. 1255/1999 taikymo taisykles dėl sviesto ir grietinėlės rinkoje taikomų intervencijos priemonių
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EB) Nr. 1670/2000 [2], ypač į jo 10 straipsnį,
kadangi:
(1) Komisijos reglamento (EB) Nr. 2771/1999 [3] 21 straipsnyje su pakeitimais, padarytais Reglamentu (EB) Nr. 1560/2000 [4], yra nustatyta, kad pardavimui pateiktas intervencinis sviestas turi būti įvežtas į saugyklas iki 1996 m. liepos 1 d.
(2) Atsižvelgiant į sviesto rinkos padėtį ir sviesto kiekį intervencinėse saugyklose, iki 1999 m. rugsėjo 1 d. į saugyklas padėtas sviestas turi būti pateiktas pardavimui.
(3) Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2771/1999 21 straipsnyje data "1996 m. liepos 1 d." keičiama data "1999 m. rugsėjo 1 d."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. spalio 3 d.